钦定古今图书集成/理学汇编/文学典/第053卷 > 于邵
## 钦定古今图书集成/理学汇编/文学典/第053卷 > 于邵

按《唐书文艺传》：“于邵字相门，其先自代来为，京兆万
年人。天宝末，第进士，以书判超绝，补崇文校书郎。繇
比部郎中为道州刺史，未行，徙巴州。会岁馀部獠乱，
薄城下，卲励兵拒战，且遣使谕晓，獠丐降，卲儒服出
贼，见皆拜，即引去。节度使李抱玉以闻，迁梓州，辞疾
不拜，授兵部郎中。崔宁帅蜀，表为度支副使。俄以谏”
议大夫知制诰，进礼部侍郎，朝有大典册，必出其手。
为三司使治薛邕狱，失德宗旨，贬桂州长史。复为太
子宾客。与宰相陆贽不平，出杭州刺史。久疾求告，贬
衢州别驾，徙江州。卒，年八十一。卲孝悌有行，逸途益
修洁。樊泽始举贤良，卲望见曰：“将相材也。”崔元翰举
进士，年五十矣。卲以其文擢异等，曰：“后当司诏令。”已
而皆然。独孤授举博学宏辞，吏部考当乙卲，覆之，置
甲科，人咨其公。